OpenLLM-France/wikimedia huggingface dataset:
# Font del Prat (Granera)

La Font del Prat és una font del terme municipal de Granera, a la comarca del Moianès. L'aigua de la font conté ferro.
Està situada a 570 metres d'altitud, en el centre del terme. És a l'extrem nord-oest del Prat de Bigues, a llevant del punt quilomètric 9,3 de la carretera BV-1245. És a migdia del Barri de Baix, i al sud-est del Barri del Castell i de la Font de la Torre.

## Referències

* 1 2 Granera, Ajuntament de. «Font del Prat». [Consulta: 10 agost 2021].

## Enllaços externs

* La Font del Prat en el seu entorn, a l'Institut Cartogràfic de Catalunya
# Kimmeridgià

| Període | Sèrie | Estage | Edat (Ma) |
| Cretaci | Inferior | Berriasià | més recent |
| Juràssic | Superior | Titonià | 145,5-150,8 |
| Juràssic | Superior | Kimmeridgià | 150,8-155,7 |
| Juràssic | Superior | Oxfordià | 155,7-161,2 |
| Juràssic | Mitjà | Cal·lovià | 161,2-164,7 |
| Juràssic | Mitjà | Bathonià | 164,7-167,7 |
| Juràssic | Mitjà | Bajocià | 167,7-171,6 |
| Juràssic | Mitjà | Aalenià | 171,6-175,6 |
| Juràssic | Inferior | Toarcià | 175,6-183,0 |
| Juràssic | Inferior | Pliensbaquià | 183,0-189,6 |
| Juràssic | Inferior | Sinemurià | 199,3 ± 0,3 |
| Juràssic | Inferior | Hettangià | 201,3 ± 0,2 |
| Triàsic | Superior | Retià | més antic |
| Subdivisió del sistema Juràssic segons IUGS, el juliol del 2009. ||||
El període Kimmeridgià (del municipi de Kimmeridge, al Regne Unit) és un estatge faunístic del Juràssic superior. Comprèn el període entre fa 155,7 ± 4 milions d'anys i fa 150,8 ± 4 milions d'anys.
# Frare gorjagroc

El frare gorjagroc (Philemon citreogularis) és un ocell de la família dels melifàgids (Meliphagidae).

## Hàbitat i distribució

Habita boscos, selva i sabanes de les terres baixes del sud de Nova Guinea central i nord i est d'Austràlia.

## Referències

* ↑ «Frare gorjagroc». Cercaterm. TERMCAT, Centre de Terminologia. Rev. 22/04/2022(català)
# Hyperolius raveni

Hyperolius raveni és una espècie de granota de la família dels hiperòlids que viu a la frontera entre Ruanda i la República Democràtica del Congo.

## Referències

* Schiøtz, A. 2004. Hyperolius raveni. Llista Vermella d'Espècies Amenaçades de la UICN 2006. Consulta: 15 d'abril del 2008.
# Font del Primer de Maig

La Font del Primer de Maig és una font de Mataró (Maresme) protegida com a bé cultural d'interès local.

## Descripció

Font situada en una pineda que resta al barri dels Molins, al nord del centre de la vila. La font, molt senzilla, es troba en una petita plaça i el brollador surt d'un mur de contenció de poca alçada, fet de pedra. L'obra de la font és de maó. A ambdós cantons laterals del frontis de maó hi ha gravat sobre dues pedres l'any de la urbanització de la font, 1932, i el seu nom, "Font del Primer de Maig". Sobre el brollador hi ha l'escut de Catalunya, fet de terra cuita en forma de rombe.

## Història

L'aspecte actual de la font és igual que quan s'urbanitzà l'any 1932. És molt popular, i abans de la Guerra Civil, aplegava cada any quantitat de famílies obreres per la festa del primer de maig. Darrerament el seu valor polític simbòlic no s'ha perdut, sobre tot durant els primers anys de la transició democràtica, on se celebren diversos mítings sindicals

## Referències

* 1 2 «Font del Primer de Maig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 agost 2017].
# La Pedrija

La Pedrija és una masia prop del termenal entre Sant Julià de Vilatorta, Viladrau i Sant Sadurní d'Osormort (Osona) protegida com a Bé cultural d'interès local. El mas pertany a la parròquia de Sant Sadurní d'Osormort que en un principi fou terme de Sant Llorenç del Munt o de Cerdans, més tard s'uní a la batllia d'Espinelves i ara és independent. Aquesta casa no està registrada en els fogatges del segle XVI; per tant, es tracta segurament d'una construcció posterior. En el nomenclàtor de la província de Barcelona de l'any 1860 no s'ha pogut comprovar si hi consta perquè només hi ha un resum de l'inventari, que és el següent: "11 casetes, 15 masies, 12 alqueries, 1 església, 5 capelles, 1 rectoria i 17 pallisses".
La masia, de planta rectangular, té la façana principal orientada a migdia i està coberta amb deulada a dues vessants amb el carener perpendicular. El voladís és força ampli i està construit amb bigues de fusta, llates i rajoles. Presenta un portal d'arc rebaixat i dues finestres a la planta, tres al primer pis, la central amb ampits laterals, i a les golfes s'hi obre un òcul. A ponent té dues finestres a la planta i una al primer pis, mentre que a llevant se'n va obrir una a cada pis. A tramuntana s'hi obren una porta i dues finestres a la planta, tres al primer pis i una a les golfes. La casa està arrebossada i pintada però els elements de ressalt del portal, finestres i escaires són de pedra.

## Referències

* 1 2 «Mas la Pedrija». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Lliga ugandesa de futbol

La lliga ugandesa de futbol (Ugandan Super League) és la màxima competició futbolística d'Uganda. És organitzada per la Federation of Uganda Football Associations. Fou creada el 1968.

## Equips participants el 2018/19

* Bright Stars FC
* Bul FC
* Express FC
* Kampala Capital City Authority FC
* Kirinya-Jinja SSS
* Maroons FC
* Mbarara City FC
* Ndejje University FC
* Nyamityobora FC
* Onduparaka FC
* Paidha Black Angels FC
* Police FC
* SC Villa
* Soana FC
* Uganda Revenue Authority SC
* Vipers SC

## Historial

Font:

### Lliga de Kampala i Districte

* 1949: United Budonians
* 1953: Police FC
* 1959: Nsambya
* 1960: Makerere College Kampala
* 1961: no es disputà
* 1962: Bitumastic Kampala
* 1963: Bitumastic Kampala
* 1964: Express FC

### Lliga d'Uganda

* 1966: Express FC
* 1967: Bitumastic Kampala
* 1968: Prisons FC (1)
* 1969: Prisons FC (2)
* 1970: Coffee United SC (1)
* 1971: Simba FC (Army) (1)
* 1972: anul·lat
* 1973: anul·lat
* 1974: Express FC (1)
* 1975: Express FC (2)
* 1976: Kampala City Council (1)
* 1977: Kampala City Council (2)
* 1978: Simba FC (2)
* 1979: Uganda Commercial Bank (1)
* 1980: Nile Breweries FC (1)
* 1981: Kampala City Council (3)
* 1982: Nakivubo Villa SC (1)
* 1983: Kampala City Council (4)
* 1984: Nakivubo Villa SC (2)
* 1985: Kampala City Council (5)
* 1986: Nakivubo Villa SC (3)
* 1987: Nakivubo Villa SC (4)
* 1988: Nakivubo Villa SC (5)
* 1989: Nakivubo Villa SC (6)
* 1990: Nakivubo Villa SC (7)
* 1991: Kampala City Council (6)
* 1992: Nakivubo Villa SC (8)
* 1993: Express FC (3)
* 1994: Nakivubo Villa SC (9)
* 1995: Express Red Eagles (4)
* 1996: Express Red Eagles (5)
* 1997: Kampala City Council (7)
* 1998: Villa SC (10)
* 1999: Villa SC (11)
* 2000: Villa SC (12)
* 2001: Villa SC (13)
* 2002: Villa SC (14)
* 2003: Villa SC (15)
* 2004: Villa SC (16)
* 2005: Police FC (1)
* 2006: URA SC (1)
* 2007: URA SC (2)
* 2008: Kampala City Council (8)
* 2009: URA SC (3)
* 2010: Bunamwaya SC (1)
* 2011: URA SC (4)
* 2012: Express FC (6)
* 2013: KCCA FC (9)
* 2014: KCCA FC (10)
* 2015: Vipers SC (2)
* 2016: KCCA FC (11)
* 2017: KCCA FC (12)
* 2018: Vipers SC (3)
* 2019: KCCA FC (13)
* 2020: Vipers SC (4)
* 2021: Express FC (7)
* 2022: Vipers SC (5)
* 2023: Vipers SC (6)

## Notes

* 1 2 Campionat no oficial.
* 1 2 Els campionats de 1972 i 1973 foren anul·lats. Algunes fonts donen a Simba com a campió, possiblement perquè participà en la Copa de Campions africana de les temporades següents, però aquest fet també pot ser degut a haver estat el darrer campió el 1971.
* ↑ La lliga no finalitzà, però en haver-se disputat més del 75%, el club líder, Kampala City Council, fou declarat campió.
* ↑ KCCA guanyà la lliga oficial organitzada per la FUFA; una lliga rebel organitzada pel patrocinador Bell fou guanyada per Maroons.
* ↑ La lliga no finalitzà, però en haver-se disputat més del 75%, el club líder, Vipers, fou declarat campió.

## Referències

* ↑ «Uganda - List of Champions». RSSSF.
* ↑ Express FC Declared 2020/21 Uganda Premier League Champions Ndibba Updates
* ↑ «Vipers SC crowned Uganda Premier League Champs», 21-05-2022.
# Iván Domínguez Ramos

Iván Domínguez Ramos (L'Havana, 28 de maig de 1976) va ser ciclista cubà que fou professional del 2001 al 2010. Va combinar la carretera amb el ciclisme en pista.

## Palmarès en ruta

* 1997
** Vencedor d'una etapa a la Volta a l'Uruguai
* 2000
** 1r al Tour d'Ohio i vencedor d'una etapa
* 2001
** Vencedor de 2 etapes al Tour de Toona
** Vencedor d'una etapa a l'International Cycling Classic
* 2002
** Vencedor d'una etapa a la Volta a la Independència Nacional
** Vencedor d'una etapa al Fitchburg Longsjo Classic
** Vencedor de 2 etapes al Tobago International
* 2003
** Vencedor d'una etapa a l'International Cycling Classic
** Vencedor d'una etapa al Joe Martin Stage Race
* 2004
** Vencedor d'una etapa al Redlands Bicycle Classic
** Vencedor d'una etapa al Tour de Beauce
** Vencedor d'una etapa al Tour de Toona
* 2005
** 1r al CSC Invitational
** Vencedor d'una etapa al San Dimas Stage Race
** Vencedor de 2 etapes a la Volta a la Independència Nacional
* 2007
** Vencedor d'una etapa a la Volta a Califòrnia
** Vencedor de 2 etapes al Tour de Missouri
** Vencedor d'una etapa al Joe Martin Stage Race
** Vencedor d'una etapa al Cascade Cycling Classic
** Vencedor d'una etapa al Tour d'Elk Grove
* 2008
** Vencedor d'una etapa a la Volta a Geòrgia
* 2009
** Vencedor d'una etapa al Cascade Cycling Classic

## Palmarès en pista

* 1997
** Campió de Cuba en persecució

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Hyperolius riggenbachi

Hyperolius riggenbachi és una espècie de granota de la família dels hiperòlids que viu a Camerun i Nigèria.
Està amenaçada d'extinció per la pèrdua del seu hàbitat natural.

## Referències

* Schiøtz, A. & Amiet, J.-L. 2004. Hyperolius riggenbachi. Llista Vermella d'Espècies Amenaçades de la UICN 2006. Consulta: 15 d'abril del 2008.
# Maquelons

Maquelons (machelones, Μαχελῶνες), també makelons o makhelons, foren una tribu pòntica de la Còlquida que vivia al sud del Fasis (Phasis). En temps de Trajà els maquelons eren governats per un príncep anomenat Anquialos (Anchialus) que es va sotmetre a l'emperador romà al mateix temps que els heniocs abans del 115.

## Referències

* ↑ Edwards, Robert W. (1988), The Vale of Kola: A Final Preliminary Report on the Marchlands of Northeast Turkey, pp. 129-131. Dumbarton Oaks Papers, Vol. 42.
# Follow Me Around

«Follow Me Around» és una cançó de la banda de rock britànica Radiohead, publicada en format de descàrrega digital l'1 de novembre de 2021 com a segon senzill de la compilació Kid A Mnesia.
La primera aparició de la cançó fou en el documental Meeting People is Easy, de l'any 1998. Thom Yorke la va interpretar ocasionalment en alguns concerts, fos en solitari, amb Radiohead o amb Atoms for Peace, el seu projecte en paral·lel de la banda. Alguns seguidors de Radiohead van començar a demanar la publicació de la cançó i fins i tot van crear un lloc web per aquest motiu. El dia anterior del seu llançament, Radiohead va pujar un vídeo d'una prova de so de Meeting People is Easy en el seu canal de YouTube.
La banda va publicar també un videoclip en la mateixa data de la publicació del senzill. El videoclip és protagonitzat per l'actor Guy Pearce, i fou dirigit pel duet Us, format per Chris Barrett i Luke Taylor.

## Crèdits
### Radiohead

* Colin Greenwood
* Jonny Greenwood
* Ed O'Brien
* Philip Selway
* Thom Yorke

### Personal addicional

* Nigel Godrich – producció, enginyeria, mescles
* Gerard Navarro – assistència de producció, assistència d'enginyeria
* Graeme Stewart – assistència d'enginyeria

## Referències

* ↑ Deville, Chris. «Radiohead – “Follow Me Around”» (en anglès). Stereogum, 01-11-2021. [Consulta: 10 novembre 2022].
* ↑ Whitaker, Marisa. «Radiohead Releases Rare Fan Favorite ‘Follow Me Around’» (en anglès). Spin, 01-11-2021. [Consulta: 10 novembre 2022].
* ↑ McLevy, Alex. «Radiohead’s long-awaited new single is one of the purest folk-pop songs they’ve ever written» (en anglès). The A.V. Club, 01-11-2021. [Consulta: 10 novembre 2022].
* ↑ «Radiohead - Follow Me Around Video» (en anglès). ContactMusic.com. [Consulta: 14 novembre 2022].
* ↑ «Radiohead - Follow Me Around» (en anglès). WeareUs.co.uk. [Consulta: 14 novembre 2022].
# Frederic III de Saxònia

Frederic III de Saxònia (1463-1525), dit «el savi», va ser el príncep elector de Saxònia del 1486 fins a la seva mort. Era el fill gran del príncep elector Ernest de Saxònia (1441–1486) i d'Elisabet de Baviera (1443–1484), filla del duc Albert III. Tot i tener uns fills amb la seva amant Anna Weller, eixida d'una família plebeua, a la seva mort, el seu germà Joan el Constant el va succeir.
Va fundar la Universitat de Wittenberg i protegí Martí Luter que hi era professor. En convidar i contractar el pintor-empresari Lucas Cranach el Vell va estimular les arts. Malgrat la seva vida privada no conforme amb les regles catòliques del matrimoni, el papa Lleó X li va atorgar el 1518 la Rosa d'Or, el guardó de mèrit més important de l'església catòlica, esperant que lliurés Martí Luter a qui havia donat refugi al Castell de Wartburg. Per la seva persistència tranquil·la i el seu refús de lliurar Luter, ni al papa, ni a l'emperador, va obtenir l'epítet «el Savi».
* Retrat per Albrecht Dürer vers 1500
* Castell Hartenfels a Torgau, dla seva residència prinicipal

## Referències

* ↑ «Frederic III de Saxònia». Gran Enciclopèdia Catalana. Barcelona: Grup Enciclopèdia Catalana.
* ↑ Flathe, Heinrich Theodor «Friedrich III. der Weise, Kurfürst von Sachsen» (en alemany). Allgemeine Deutsche Biographie. Historische Kommission bei der Bayerischen Akademie der Wissenschaften, Volum 7, 1878, pàg. 779–781.
# Lliure de regalies

Lliure de regalies, lliure de royalties o en la seva expressió anglesa Royalty-free o RF fa referència als drets associats a material digital. En aquest cas es tracta de material amb copyright o propietat intel·lectual però sense la necessitat de pagar regalies (royalties) o una llicència.

## Fotografia i il·lustracions

Dins de la fotografia i la il·lustració el terme fa referència a un tipus de licencia de copyright mitjançant la qual l'usuari pot utilitzar la imatge de manera totalment lliure sense cap restricció basada en el pagament d'alguna taxa única al llicenciador. L'usuari pot, d'aquesta manera, fer ús de la imatge per a múltiples projectes sense haver d'adquirir cap llicència addicional. Las llicències lliure de regalies es caracteritzen per haver de ser generals a tot el públic i no poder ser donades en exclusiva a un sol individu. En fotografia de stock, RF és una de les llicencies més comunes a diferencia de la llicencia de drets gestionats i també dels models de negoci basats en subscripcions. La majoria de repositoris d'imatges permeten fer ús de filtres per a buscar només imatges amb llicencies d'ús com aquesta.

### Importància de la citació

Tot i que en la majoria, per no dir tots, els casos, la citació i menció de l'autor/a de la fotografia o il·lustració sempre és recomanable afegir-lo en les referències del projecte així com un peu de pàgina. De normal aquest tipus de llicencies no busquen l'enriquiment i és un mínim esforç per part de l'usuari el fet de donar a conèixer qui ha realitzat la fotografia.

## Estàndards en ordinadors

La majoria dels estàndards de la Indústria informàtica, especialment aquells que han estat desenvolupats i acceptats pels consorcis industrials o per companyies individuals, impliquen el pagament de royalties per utilitzar els seus estàndards. Aquestes regalies són generalment carregades al producte base, de manera que el fabricant ha de pagar una mínima taxa fixa per cada dispositiu que ven. Degut als milions de dispositius que es poden arribar a vendre a l'any, las regalies (que d'entrada semblen un mínim benefici) poden suposar una suma de diversos milions de dòlars, el que en contrapart és una carrega important per al fabricant. Diversos exemples d'estàndards basats en regalies són: IEEE 1394, HDMI i H.264/MPEG-4 AVC.
Els estàndards lliure de royalties no inclouen cap tipus de taxa per dispositiu ni per volum de ventes o pagament anuals per la utilització de l'estàndard en qüestió; tot i això el text que descriu les especificacions està generalment protegit i ha de ser adquirit des de l'organisme d'estandardització. Exemples d'aquest tipus serien: DisplayPort, VGA, VP8, Matroska i USB 3.0.
# Je zal het maar hebben

Je zal het maar hebben (Tú només ho tens) és un programa de televisió de BNNVARA (abans BNN) que s'emet als Països Baixos des de 2001. El programa se centra en joves amb una determinada malaltia, trastorn o discapacitat que expliquen la seva vida.
Les quatre primeres temporades van ser presentades per Patrick Lodiers, les tres següents per Ruben Nicolai. Valerio Zeno es va fer càrrec de les següents temporades. Tim Hofman va presentar el programa de la temporada 14 a la 17. A partir del 2019 el programa serà presentat per Jurre Geluk.

## Premis

El 2003 l'episodi De Hoofdprijs va guanyar a la categoria Info(tainment) i fou nominat al Gouden Beeld. El 2005 va obtenir un dels Premis Ondas 2005 internacionals de televisió.

## Referències

* ↑ '3 Meter bij mij vandaan werd mijn man door jonge gastjes afgeslacht', De Telegraaf
* ↑ Interview | Jurre Geluk over Je Zal Het Maar Hebben, al web de BNNVARA, 9 de gener de 2019
* ↑ «Pàgina web oficial dels Premis Ondas». Arxivat de l'original el 2019-04-22. [Consulta: 14 gener 2020].

## Enllaços externs

* Vídeos del programa a npo3.nl
# Hollywood (Alabama)

Hollywood és una població dels Estats Units a l'estat d'Alabama. Segons el cens del 2000 tenia 950 habitants.

## Demografia

Segons el cens del 2000, Hollywood tenia 950 habitants, 375 habitatges, i 265 famílies. La densitat de població era de 41,2 habitants/km².
Dels 375 habitatges en un 32,8% hi vivien nens de menys de 18 anys, en un 51,2% hi vivien parelles casades, en un 14,7% dones solteres, i en un 29,1% no eren unitats familiars. En el 25,3% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,7% tenia menys de 18 anys, un 7,1% entre 18 i 24, un 31,8% entre 25 i 44, un 24,7% de 45 a 60 i un 9,7% 65 anys o més.
L'edat mediana era de 37 anys. Per cada 100 dones hi havia 94,3 homes. Per cada 100 dones de 18 o més anys hi havia 92,8 homes.
La renda mediana per habitatge era de 27.500 $ i la renda mediana per família de 34.306 $. Els homes tenien una renda mediana de 26.667 $ mentre que les dones 21.563 $. La renda per capita de la població era de 16.498 $. Aproximadament el 6,8% de les famílies i l'11,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Maquerodontins

Els maquerodontins o macairodontins (Machairodontinae) són una subfamília de fèlids. La subfamília conté alguns dels fèlids extints coneguts generalment com a dents de sabre, incloent-hi el famós gènere Smilodon, així com altres fèlids amb només increments menors en la mida i llargària de les seves canines maxil·lars.

## Notes

* ↑ Forma catalanitzada del nom de la família segons els criteris usuals.

## Referències

* ↑ «Maquerodontins». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Agustí, Jordi. Memoria de la Tierra: Vertebrados fósiles de la Península Ibérica. Barcelona: El Serbal, 1997. ISBN 84-7628-195-1.
# Festival de Jazz Costa Brava - Palafrugell

El Festival de Jazz Costa Brava de Palafrugell és un festival de música jazz que té lloc a Palafrugell. Es tracta d'un seguit d'actuacions a l'aire lliure, centralitzades a la plaça Nova, que han portat a Palafrugell grups emergents del panorama jazzístic català.
L'any 1990, el Patronat Municipal de Turisme de Palafrugell iniciava un seguit de concerts de jazz als Jardins de Cap Roig de Calella de Palafrugell (actualment propietat de La Caixa) amb el nom de Festival de Jazz Costa Brava, els quals tenien lloc durant els mesos de juliol i agost. L'any 2000, amb el mateix format, el festival passa a ser organitzat per la Fundació Caixa de Girona i, l'any 2001, s'integra en els Festivals d'Estiu de Caixa de Girona per esdevenir l'any següent el Festival Jardins de Cap Roig, nom amb què encara s'organitza. El titular del Festival de Jazz Costa Brava és l'Ajuntament de Palafrugell; per això, l'Àrea de Cultura va decidir recuperar-lo l'any 2006.

## Referències

* 1 2 «18è Festival de Jazz Costa Brava». Cultura Palafrugell.
* ↑ «Festival de Jazz Costa Brava». Ajuntament de Palafrugell, 20-09-2006.

## Enllaços externs

* Fotografies Arxivat 2013-09-21 a Wayback Machine.
# Khamaviürt

Khamaviürt (en rus: Хамавюрт) és un poble de la república del Daguestan, a Rússia. Segons el cens del 2010 tenia 3.178 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* 1 2 Село Ортатюбе на карте
# Francisco Grande Covián

Francisco Grande Covián (Colunga, Astúries, 1909 - Madrid, 28 de juny de 1995) fou un metge i investigador asturià. Destacà en les àrees de nutrició i bioquímica, essent fundador i primer president de la Societat Espanyola de Nutrició.

## Referències

* ↑ «Grande Covián, Francisco». Gran Enciclopèdia Aragonesa. Arxivat de l'original el 21 d’abril 2017 [Consulta: 26 abril 2017].

## Bibliografia

* Alimentación y nutrición Barcelona : Salvat,1981. - 64 páginas. ISBN 84-345-7951-0
* Adaptaciones metabólicas en el ayuno Santander : Universidad Internacional Menéndez Pelayo, 1976. - 56 páginas. ISBN 84-600-0522-4
* La alimentación en Madrid durante la guerra : (estudio de la dieta suministrada a la población civil madrileña durante diecinueve meses de guerra: agosto 1937 a febrero 1939) Madrid: Gráfica Universal, 1939. 58 p; 24 cm. Separata de: Revista de Sanidad e Higiene Pública, diciembre 1939
* La Ciencia de la Alimentación Madrid : Pegaso,1947 388 páginas. BNE19982073293
* Gómez Santos, Marino. 5 grandes de la ciencia española: Severo Ochoa, Carlos Jiménez Díaz, Fernando de Castro, Francisco Grande Covián, Francesc Orts i Llorca; prólogo de Pedro Laín Entralgo. Madrid. Biblioteca Nueva, 1968.
* Gómez-Santos, Marino. Francisco Grande Covián. Colección biografías de Asturias. Caja de Ahorros de Asturias 1991.
* Gómez-santos, Marino. "Francisco Grande Covián. El arte y la ciencia de la nutrición". Madrid, Temas de Hoy, 1992.

## Enllaços externs

* Entrevista al programa A fondo, 16/05/1976,
* Article de La ciencia española pierde a Grande Covián. La Vanguardia. 29 junio 1995,